PREMI A TREBALLS FINAL DE GRAU REALITZATS AMB METODOLOGIA D'APRENENTATGE SERVEI (APS) DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/53683)
  + [Valencià](/va/acuerdo/53382)






Selector de idioma

Leer

* [Español](/es/acuerdo/53541)
* [Valencià](/va/acuerdo/53482)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMI A TREBALLS FINAL DE GRAU REALITZATS AMB METODOLOGIA D'APRENENTATGE SERVEI (APS) DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==========================================================================================================================================================================

Secretaria General

Butlletí Oficial Universitat d'Alacant





PREMI A TREBALLS FINAL DE GRAU REALITZATS AMB METODOLOGIA D'APRENENTATGE SERVEI (APS) DE LA UNIVERSITAT D'ALACANT

Data d'aprovació
:   30/09/2024

Data de publicació
:   03/10/2024

Òrgan competent
:   Rectora

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/53350)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/53350)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/53839)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMI A TREBALLS FINAL DE GRAU REALITZATS AMB METODOLOGIA D'APRENENTATGE SERVEI (APS) DE LA UNIVERSITAT D'ALACANT&url=https://www.boua.ua.es/va/acuerdo/53333)

**Títol:** PREMI A TREBALLS FINAL DE GRAU REALITZATS AMB METODOLOGIA D'APRENENTATGE SERVEI (APS) DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 30 de setembre de 2024

PREMI A TREBALLS FINAL DE GRAU REALITZATS AMB METODOLOGIA D'APRENENTATGE SERVEI (APS) DE LA UNIVERSITAT D'ALACANT

1.      Objecte de la convocatòria

El Vicerectorat d'Igualtat, Inclusió i Responsabilitat Social juntament amb el Vicerectorat de Transformació Digital proposen aquesta convocatòria de premis per a Treballs Final de Grau (TFG) defensats a la Universitat d'Alacant al llarg del curs acadèmic 2024/2025.

Aquesta convocatòria té per objecte premiar aquells TFG que s'hagen desenvolupat amb metodologia d'aprenentatge servei (APS) i hagen sigut fets en col·laboració amb una institució o entitat amb l'objectiu de respondre a una necessitat o repte social o ambiental manifestat per aquesta organització.

2.      Requisits de las persones participants

Podran participar en aquesta convocatòria les persones que reunisquen els requisits següents:

-        Aquesta convocatòria està oberta a l'alumnat propi de qualsevol grau de la UA que haja defensat el seu TFG en el curs 2024-2025 i complisca la resta de requisits.

-        Queden exclosos els Treballs Final de Grau que hagen sigut premiats en altres convocatòries de premis a TFG de la UA.

-        Complir amb els terminis i altres disposicions establides en aquesta convocatòria.

-        Haver aconseguit, en la defensa, una nota mínima de 9.

-        La llengua utilitzada podrà ser valencià, castellà o anglès.

3.      Temàtica

La temàtica dels treballs pot tractar sobre qualsevol dels àmbits de coneixement sobre els quals es desenvolupen les titulacions oficials de la Universitat d'Alacant.

4.      Nombre i dotació dels premis

Es concedirà un nombre màxim de 5 premis dotats de 400 € cadascun. L'import total dels premis concedits en la convocatòria ascendirà a un màxim de 2.000 euros.

Se concedirà un premi al millor treball fet amb APS per cadascun dels 5 àmbits de coneixement dels estudis de la UA (un per àmbit):

- El millor Treball Final de Grau de l'àmbit de les Arts i Humanitats.

- El millor Treball Final de Grau de l'àmbit de Ciències.

- El millor Treball Final de Grau de l'àmbit de Ciències de la Salut.

- El millor Treball Final de Grau de l'àmbit de les Ciències Socials i Jurídiques.

- El millor Treball Final de Grau de l'àmbit de l'Enginyeria i Arquitectura.

Els premis podran ser declarats deserts si cap dels treballs presentats reuneix els requisits suficients per a merèixer la concessió. La puntuació mínima requerida per a la concessió del premi és d'un 7 (10 serà la màxima puntuació que pot obtenir-se).

Els treballs premiats es depositaran en el Repositori de la Universitat d'Alacant RUA amb la llicència CC-BY-SA amb caràcter de no-exclusivitat, sense límit temporal ni territorial.

5.      Lliurament dels premis

En cas que el TFG resulte guanyador, l'autor o l'autora es compromet a participar en l'acte de lliurament dels premis que tindrà lloc el curs següent a la realització del TFG.

Es demanarà a les persones guanyadores que preparen un breu discurs que responga a les preguntes:

1- Como enriqueix la meua mirada professional, el fet d'haver fet un TFG en APS?

2- Quin impacte social i/o ambiental ha tingut el meu TFG?

També es farà difusió dels TFG premiats en l'àmbit universitari i en el tercer sector.

6.      Termini i procediment de presentació de sol·licituds

6.1.  Termini de presentació

El termini per a sol·licitar l'ajuda començarà l'endemà de la publicació d'aquesta convocatòria en el BOUA i finalitzarà el 25 de setembre de 2025 a les 23.59 h.

6.2.  Procediment de presentació

La documentació es presentarà de manera telemàtica a través del tràmit d'Instància Genèrica disponible en l'aplicació d'UA-Cloud.

En el camp "EXPOSA" caldrà indicar:

-        PREMIS A TFG APRENENTATGE I SERVEI.

En el camp "SOL·LICITA" haurà d'indicar-se "Dirigit a Vicerectorat d'Igualtat, Inclusió i Responsabilitat Social".

En el camp "DOCUMENTS ADJUNTS" es pujarà el document següent en format PDF:

·         Treball final de grau anonimitzat, sense que conste l'autoria ni la tutorització.

·         Reflexió per escrit sobre els impactes que ha tingut el treball: personal, social, ambiental o comunitari, com també els aprenentatges adquirits (màx. 3 pàg.)

La grandària màxima admissible del document és de 15 Mb.

7.    Criteris de valoració

|  |  |
| --- | --- |
| Aplicació de metodologia APS | 20% |
| Respon a una necessitat real reconeguda | 20% |
| Implica activament els membres de la comunitat | 20% |
| Evidència de l'impacte del servei comunitari | 20% |
| És sostenible més enllà de la intervenció del TFG | 20% |

8.    Òrgan gestor i Comissió de Valoració

8.1.  Òrgan gestor

L'òrgan gestor de la convocatòria, la persona titular del Vicerectorat d'Igualtat, Inclusió i Responsabilitat Social, és el responsable de l'ordenació i la instrucció del procediment i acordarà totes les actuacions necessàries per a la determinació, el coneixement i la comprovació de les dades d'acord amb les quals haja de dictar-se resolució.

El contacte de l'òrgan gestor serà: [ua.ypgezd@uc.vg](mailto:kn.jfjdkf@fy.ct)

Quan la sol·licitud no reunisca els requisits o no s'acompanye la documentació que siga exigible es requerirà a la persona interessada perquè, en un termini de deu dies, esmene la falta o acompanye els documents preceptius, amb indicació que, si així no ho fera, se li tindrà desistida en la petició, prèvia resolució, que haurà de ser dictada en els termes previstos legalment.

8.2.  Comissió de Valoració

La Comissió de Valoració farà l'examen i l'avaluació de les sol·licituds presentades, com també la consegüent proposta de concessió i denegació de les ajudes.

La Comissió tindrà la composició següent:

Vicerectora d'Igualtat, Inclusió i Responsabilitat Social, o persona en qui delegue, que actuarà com a presidenta.

Vicerector de Transformació Digital o persona en qui delegue, que actuarà de vocal

Cinc membres del col·lectiu PDI de la Universitat d'Alacant triats en funció de les àrees de coneixement dels TFG presentats.

Un tècnic o tècnica del Vicerectorat d'Igualtat, Inclusió i Responsabilitat Social, que actuarà de secretària o secretari.

9.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://web.ua.es/va/vr-social/vicerectorat-de-responsabilitat-social-inclusio-i-igualtat.html> que substitueix la notificació a les persones interessades i produeix els mateixos efectes.

La proposta de resolució provisional de les ajudes es publicarà a partir del xx de xx. A partir de l'endemà de la publicació, les persones interessades tindran un termini de xx dies hàbils per a la presentació de les al·legacions que creguen pertinents, davant de l'òrgan gestor.

Una vegada transcorregut aquest termini, i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que siga procedent.

10.  Marc legal i pressupostari

Aquesta convocatòria amb codi 2024SBV167 serveix de base reguladora i es troba recollida en la línia de subvenció 2024LS019 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació d'aquests premis d'un màxim de 2.000 euros serà sufragada amb càrrec al capítol IV orgànica 87.28.1Z.49.51 del pressupost del Vicerectorat d'Igualtat, Inclusió i Responsabilitat Social. L'execució d'aquesta dotació està supeditada a la disponibilitat de liquiditat de la UA. S'aplicaran les disposicions fiscals vigents.

11.  Obligació i justificació de la persona beneficiària

Les obligacions de les persones beneficiàries d'aquesta convocatòria són:

-        Presentació de fitxer de tercers, juntament amb una fotocòpia del DNI (quan no obre en poder la Universitat d'Alacant) una vegada notificada la resolució dels premis.

La justificació serà prèvia a la concessió mitjançant la comprovació dels requisits per a la seua concessió.

12.  Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de la persona interessada no podran ser cedides, llevat d'obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podreu consultar-la en l'enllaç següent: <https://seuelectronica.ua.es/va/privadesa.html>

13.  Recursos

Contra aquesta convocatòria, les bases i qualsevol acte administratiu que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de ser publicada, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; el 38.4 de la Llei orgànica 2/2023, de 22 de març, d'universitats i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, d'acord conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 30 de setembre de 2024

La rectora

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Ferrer Cascales

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA CONVOCATÒRIA PREMI A TREBALLS FINAL DE GRAU REALITZATS AMB METODOLOGIA D'APRENENTATGE SERVEI (APS) DE LA UNIVERSITAT D'ALACANT](/va/acuerdo/53971)
      17/10/2024





[Carretera Sant Vicent del Raspeig s/n  
03803 Sant Vicent del Raspeig - Alacant  
 Tel. 46 003 6219 - Fax 67 900 3845](https://www.google.es/maps/@31.510489,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12841&trk=tyah&trkInfo=tarId%2O4331980162390%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)